**แบบฟอร์มการเขียนแบบถอดประสบการณ์การเรียนรู้ ด้าน การบริหารมุ่งผลสัมฤทธิ์เน้นหลักประหยัดประสิทธิภาพ ประสิทธิผล**

**1. ชื่อ-สกุล ผู้เล่าเรื่อง** พล.อ.ท. ดร.ชนนนาถ เทพลิบ คณะวิชา/หน่วยงาน สถาบันการบิน สาขาวิชานักบินพาณิชย์

**2. ชื่อ-สกุล ผู้บันทึก** นาย ศุภภัทร์พงศ์ แย้มโพธิ์ คณะวิชา/หน่วยงาน สถาบันการบิน สาขาวิชานักบินพาณิชย์

**3. บทบาท** หน้าที่ และความรับผิดชอบของผู้เล่าเรื่อง

 อาจารย์ประจำ สถาบันการบิน มหาวิทยาลัยรังสิต และเป็นอาจารย์ที่ปรึกษานักศึกษาชั้นปี่ที่ 1 มีหน้าที่และรับผิดชอบเกี่ยวกับการสอนวิชาเกี่ยวกับการบิน เช่น เครื่องวัดประกอบการบิน (Flight Instrument) และสร้างคุณลักษณะนิสัยความเป็นนักบิน (Attitude) ให้กับนักศึกษาหลักสูตรวิทยาศาสตรบัณฑิต สาขาวิชานักบินพาณิชย์

**4. เรื่องที่เล่า**

 การบริหารมุ่งผลสัมฤทธิ์เน้นหลักประหยัด ประสิทธิภาพ ประสิทธิผล

**5. บริบทหรือความเป็นมาของเรื่องที่เล่า**

 การเรียนการสอนในโลกนี้มีทั้งหมด 14 วิธี เริ่มจากการสอนแบบบรรยาย (Lecture) ไปจนกระทั่งการเรียนการสอนแบบสาธิตและฝึกปฏิบัติ (Demonstration) ประสิทธิผล (Effectiveness) ที่จะได้ ก็เรียงตามลำดับ จากลำดับการเรียนการสอนลำดับที่ 14 คือการสาธิตและฝึกปฏิบัติ (Demonstration) จนกระทั่งถึงลำดับแรก คือ การบรรยาย (Lecture) ซึ่งจะได้ประสิทธิผลน้อยที่สุด มีคำถามว่านักศึกษาหลักสูตรวิทยาศาสตรบัณฑิต สาขาวิชานักบินพาณิชย์ของสถาบันการบิน มหาวิทยาลัยรังสิต ใช้วิธีการเรียนการสอนแบบไหนถึงจะมีประสิทธิผลสูงสุด ก็ต้องตอบว่าการเรียนการสอนแบบสาธิตและฝึกปฏิบัติ (Demonstration) ดีที่สุด แต่เนื้อหาสาระของหลักสูตรนี้จะประกอบไปด้วยวิชาภาคพื้นและวิชาภาคอากาศ จึงต้องใช้วิธีการเรียนการสอนแบบผสมผสานกัน

**6. วิธีการ/ขั้นตอนหรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

###  วิธีหรือขั้นตอนการผลิตนักบินพาณิชย์ของสถาบันการบิน มหาวิทยาลัยรังสิต ก็เริ่มต้นจากรับสมัครนักเรียนที่สำเร็จการศึกษาชั้นมัธยมศึกษาปีที่ 6 ทำการสอบสัมภาษณ์โดยคณะกรรมการของสถาบันการบิน จากนั้นก็ลงทะเบียนเรียนในวิชาภาคพื้น เช่น อากาศพลศาสตร์ (Aerodynamics) ,เครื่องวัดประกอบการบินขั้นพื้นฐาน (Basic Flight Instrument) ,เครื่องวัดประกอบการบินขั้นสูง (Advance Flight Instrument) เป็นต้น ในชั้น/ปี 1 เรียนจำนวน 42 หน่วยกิต และชั้น/ปี 2 เรียนจำนวน 42 หน่วยกิต รวม 84 หน่วยกิต ซึ่งการจบปริญญาตรีในสาขานี้ต้องเรียนทั้งหมด 138 หน่วยกิต ระหว่างการเรียนชั้น/ปี1 และชั้น/ปี 2 นักศึกษาจะถูกส่งไปตรวจสุขภาพระดับ Class II (สุขภาพกาย/ใจโดยอนุโลมบางกรณี) โดยแพทย์เวชศาสตร์การบินสังกัดกรมแพทย์ทหารอากาศ หรือของโรงพยาบาลกรุงเทพ จากนั้นก่อนที่นักศึกษาจะเรียนในชั้น/ปี 3 และชั้น/ปี 4 นักศึกษาจะถูกส่งไปตรวจสุขภาพระดับ Class I (สุขภาพกาย/ใจระดับมาตรฐานนักบิน)

### สถาบันการบิน มหาวิทยาลัยรังสิตมีข้อตกลงร่วม (MOU : [Memorandum of Understanding](https://en.wikipedia.org/wiki/Memorandum_of_understanding)) กับ 4 โรงเรียนการบินที่จะรับนักศึกษาของสถาบันการบินไปศึกษาต่อด้านการบิน อันได้แก่ Aerosim ประเทศสหรัฐอเมริกา ,GFT (Gander Flight Training) ประเทศแคนาดา ,ศูนย์ฝึกบิน บ่อฝ้าย สถาบันการบินพลเรือน ตั้งอยู่ที่สนามบินบ่อฝ้าย อ.หัวหิน จ.ประจวบคีรีขันธ์ และโรงเรียนการบินกรุงเทพ (BAC : Bangkok Aviation Center) ตั้งอยู่ที่คลองสิบห้า อ.องครักษ์ จ.นครนายก

### การเรียนการสอนในโรงเรียนการบินทั้ง 4 แห่ง ยังเป็นการเรียนการสอนในระบบมหาวิทยาลัย ทั้งวิชาภาคพื้นและวิชาภาคอากาศ นับเป็นความร่วมมือทางวิชาการและถือเป็นชั้น/ปี 3 และ 4 ของสถาบันการบิน มหาวิทยาลัยรังสิต ซึ่งนับเป็นหน่วยกิตได้ 54 หน่วยกิต รวมหน่วยกิตทั้งหมด 138 หน่วยกิต ตามที่กล่าวมาตั้งแต่ต้น

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

 หลักสูตรใดๆก็ตามถ้าต้องการผลสัมฤทธิ์ที่เน้นหลักประหยัด ประสิทธิภาพ (Efficiency) ประสิทธิผล (Effectiveness) จะต้องประกอบด้วย ปรัชญา เนื้อหาสาระ การเรียนการสอน อุปกรณ์ และการประเมิน

หลักสูตรวิทยาศาสตรบัณฑิต สาขาวิชานักบินพาณิชย์ของสถาบันการบิน มหาวิทยาลัยรังสิต ได้บริหารจัดการได้อย่างครบถ้วนแล้วกล่าวคือปรัชญาของหลักสูตร ต้องการผลิตนักบินพาณิชย์ที่มีประสิทธิภาพ ประสิทธิผล มีมาตรฐาน และประหยัด

ในแง่ประหยัดจะขอเล่าดังนี้ การผลิตนักบินพาณิชย์ทั่วๆไปต้องสำเร็จการศึกษาระดับปริญญาตรี ซึ่งมีค่าใช้จ่ายประมาณ 500,000 บาท ไปเรียนบินที่โรงเรียนการบินในประเทศประมาณ 2.6 ล้านบาท ต่างประเทศ 3 ล้านบาท แต่ถ้าเรียนกับสถาบันการบิน มหาวิทยาลัยรังสิต จะมีค่าใช้จ่ายรวมทั้งหมดประมาณ 3 ล้านบาทเท่านั้น เป็นต้น แถมประหยัดเวลาในการเรียนปริญญาตรีไปอีก 4 ปี อีกต่างหาก

ในด้านประสิทธิภาพ และประสิทธิผลจะขอเล่าดังนี้ นักศึกษาสถาบันการบิน มหาวิทยาลัยรังสิต ที่สำเร็จการศึกษาจะได้รับปริญญาวิทยาศาสตรบัณฑิตได้รับใบวิชาชีพนักบินพาณิชย์ที่เรียกว่า CPL (Commercial Pilot License) ตามมาตรฐานองค์การการบินพลเรือนระหว่างประเทศ ICAO (International Civil Aviation Organization) และ FAA (Federal Aviation Administration)

ในปัจจุบันนักศึกษาสถาบันการบิน มหาวิทยาลัยรังสิต ที่สำเร็จการศึกษาได้ทำงานในสายการบินพาณิชย์ ในตำแหน่งนักบินผู้ช่วย ในเกือบทุกสายการบิน อาทิ การบินไทย ไทยแอร์เอเชีย บางกอกแอร์เวย์ เป็นต้น รวมทั้งทำงานที่โรงเรียนการบินทั้งใน และต่างประเทศ ในตำแหน่งครูการบินนับเป็นประสิทธิภาพ และประสิทธิผลที่หาไม่ได้ในมหาวิทยาลัยอื่น